Diari Oficial de la Generalitat Valenciana


Sumari del DOGV 5810, del 21-07-2008 (2008/8979)

Notificació de la resolució del recurs d'alçada, referència interna R-408/2007, al Sr. Antonio Muñoz Martínez.
--------------------------------------------------------------------------------------------------------------

### Dades del document

Número de DOGV
:   5810

Data del DOGV
:   21-07-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/8979


Data del document
:   24-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-408/2007, al Sr. Antonio Muñoz Martínez. [2008/8979]  
De conformitat amb el que estableix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica al Sr. Antonio Muñoz Martínez, c/ Ausiàs March, núm. 17, 3r 9ª (46979 Llíria) la resolució del recurs d'alçada amb el número de referència interna R-408/2007.  
"RESOLUCIÓ  
Examinat el recurs d'alçada formulat pel Sr. Antonio Muñoz Martínez, contra la resolució denegatòria de la sol·licitud de pròrroga de subsidiació del tipus d'interés del préstec qualificat per a l'adquisició d'un habitatge de protecció oficial (PRGV 517), expedient núm. 46/0416/1995/00/779-2 5561/2007.  
Antecedents de fet  
Primer. El senyor Antonio Muñoz Martínez, titular d'un préstec concedit per La Caixa, acollit al Reial decret 2190/1995, de 28 de desembre, i destinat a l'adquisició d'un habitatge de protecció oficial, va presentar en el Servei Territorial d'Habitatge i Projectes Urbans de València, el dia 22 de març de 2007, sol·licitud de pròrroga de la subsidiació del préstec qualificat.   
Segon. A la vista de la documentació que es troba en l'expedient, i en virtut del que disposa l'article 8.1.c), del Reial decret 2190/1995, de 28 de desembre, i l'article 8.c) del Decret 113/1996, de 5 de juny, del Govern Valencià, el cap del Servei Territorial en data 30 de maig de 2007 dicta una resolució denegatòria de la pròrroga de subsidiació sol·licitada, en quedar acreditat que el sol·licitant de la pròrroga no té la residència habitual i permanent a l'habitatge objecte de les ajudes.   
Tercer. Contra l'esmentada resolució el senyor Antonio Muñoz Martínez interposa recurs d'alçada dins del termini i la forma escaient, amb les al·legacions que consten en aquest, i que es consideren en nom de la brevetat.   
Fonaments de dret  
I. Aquesta Direcció General és competent per a la resolució d'aquest recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 131/2007, de 27 de juliol, del Consell (DOGV núm. 5566 de 30 de juliol de 2007).  
II. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.  
III. Segons el que disposen l'article 8.1.c), del Reial decret 2190/1995, de 28 de desembre, i l'article 8.c), del Decret 113/1996, de 5 de juny, del Govern Valencià, és condició per a accedir al finançament qualificat per adquisició d'un habitatge de protecció oficial que aquest siga destinat a residència habitual i permanent.  
IV. En el cas que ens ocupa, revisada la documentació que es troba en l'expedient, es comprova que els consums d'electricitat i aigua de l'habitatge objecte de les ajudes en els anys 2005 i 2006 són inexistents, la qual cosa acredita fefaentment a aquest òrgan que l'habitatge objecte de les ajudes no s'ha destinat a residència habitual i permanent, ja que és humanament impossible viure en un habitatge sense un mínim consum d'aigua i electricitat, encara que únicament s'utilitzara l'habitatge per a pernoctar.  
Establit tot l'anterior, i com que el recurrent no ha aportat prova suficient i adequada que acredite les seues al·legacions o desvirtue el contingut de la resolució impugnada, es confirma aquesta.  
Vistes la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació, i de conformitat amb la proposta de resolució de l'Àrea de Plans d'Habitatge, resolc:  
Desestimar el recurs d'alçada formulat pel senyor Antonio Muñoz Martínez contra la resolució del Servei Territorial d'Habitatge i Projectes Urbans de València, de data 30 de maig de 2007, la qual queda confirmada.   
Contra aquesta resolució, que esgota la via administrativa, es podrà interposar recurs contenciós administratiu davant del Jutjat Contenciós Administratiu de València en el termini de dos mesos comptadors des de l'endemà de la notificació d'aquesta, segons el que disposen els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que considere oportú.  
València, 24 de gener de 2008.- La directora general d'Habitatge i Projectes Urbans: M. Jesús Rodríguez Ortíz".